Valitsus kehtestas uued piirarvud nakkusohutuse kontrollita üritustel ja tegevustes
#000000
Valitsus kiitis 30.juulil heaks korralduse, mis taastab alates 2. augustist ühistranspordis maskikandmise kohustuse ning vähendab alates 9. augustist nakkusohutuse kontrollita üritustel ja tegevustes osalejate piirarve; edaspidi saab suurema külastajate arvuga tegevusi korraldada vaid siis, kui on tagatud kõigi külastajate nakkusohutus ja selle kontroll.
#000001
Valitsus otsustas juba esmaspäeval, et alates 2. augustist võib siseruumides toimuvatel üritustel ja tegevustes, kus nakkusohutuse kontrolli ei toimu, osaleda kuni 500 ja väljas kuni 1500 inimest. Alates 9. augustist on sisetingimustes toimuvatel kontrollita üritustel ja tegevustes lubatud kuni 50 ning õues kuni 100 osalejat. Sisetingimustes kehtib piirarv kogu hoones või territooriumil, näiteks mitte vaid ühes teatrisaalis, vaid kogu teatris.
#000002
Uued piirarvud hakkavad kehtima nakkusohutuse kontrollita avalikel koosolekutel ja üritustel, sealhulgas konverentsidel, teatrietendustel, kontsertidel, kinoseanssidel, samuti meelelahutusteenuse osutamisel, näiteks ööklubis, kasiinos, piljardisaalis ja laste mängutoas. Piirarvud kehtivad ka jumalateenistustel, muuseumides ja näitustel.
#000003
Samuti puudutavad uued piirarvud sportimist, treenimist, noorsootööd, huvitegevust ja -haridust, täienduskoolitust ja -õpet, spordivõistluste ning spordi- ja liikumisürituste korraldamist ning kehtivad ka avalikuks kasutamiseks mõeldud saunades, spaades, basseinides, veekeskustes ja ujulates ning toidukohtades.
#000004
Toitlustusasutustes ning saunades, spaades, basseinides, veekeskustes ja ujulates ei eristata korraldusse tehtud muudatuse kohaselt edaspidi enam sise- ja välitingimusi, sest enamasti kasutavad näiteks kohviku väliterrassil või välibasseinis viibijad ka kohviku või spaa siseruume. See tähendab, et nendes kohtades võib alates 9. augustist nii sise- kui ka välitingimustes kokku ilma nakkusohutuse kontrollita viibida kuni 50 inimest. Toidu kaasaostmisel piirarvu ei arvestata.
#000005
Suurema osalejate arvuga üritused ja tegevused vaid COVID-19 tõendiga
#000007
Kui üritustel või tegevustes osaleb siseruumides üle 50 ja väljas üle 100 inimese, siis tuleb tagada kõigi külastajate nakkusohutus ja selle kontroll. See tähendab, et üritustel ja tegevustes saavad osaleda üksnes vaktsineerimiskuuri läbinud, COVID-19 haiguse läbi põdenud või negatiivse testitulemusega inimesed. Sisetingimustes võib sel juhul olla kuni 6000 ja välitingimustes kuni 12 000 külastajat.
#000008
Alanud on Tallinna konverentsitoetuse taotluste vastuvõtmine
#000022
Üritusturundusfirma Amazing Productions astus EKB liikmeks
#000023